Jack-André Rousseau

Jack-André ROUSSEAU (1913-1995) estis Franca esperantisto kiu mortis la  en Parizo.

Lerninte Esperanton por la Pariza UK (1932), li funkciis kiel kasisto de la Pariza Federacio kaj, de 1958 ĝis 1994, de Unuiĝo Franca por Esperanto. Li instruis Esperanton dum 20 jaroj, prizorgis karavanojn de UFE al Universalaj Kongresoj (1959-1975), kaj en 1972 redaktis dum kelkaj monatoj la UFE-organon Franca Esperantisto. Eĉ siajn hobiojn li kunligis kun Esperanto: kiel aktoro, li ludis dum la UK en Majenco (1958) kaj en la filmo Angoroj (1964); kiel filatelisto, li artikolis dum jardekoj en fakrevuoj pri Esperanto-filatelo franclingve kaj pri francaj filatelaĵoj Esperante. Dek jarojn li reprezentis UFE en la Komitato de UEA. Li estis honora prezidanto de UFE, dumviva membro de UEA kaj delonga ano de Societo Zamenhof.

Rousseau, Jack-André
Rousseau, Jack-André
Kategorio:Mortintoj en Parizo